AksaraLLM/aksara-bahasa-daerah-v1 huggingface dataset:
Zaid bin Tsabit an-Najjari al-Anshari (611–665), (Basa Arab: زيد بن ثابت), utawa kang luwih kaloka kanthi jeneng Zaid bin Tsabit, ya iku salah siji sahabat Rasulullah SAW lan minangka panulis wahyu lan surat-surat Rasulullah SAW.

Mangsa wiwitan 
Zaid bin Tsabit minangka keturunan Bani Najjar, kang wiwit manggon bebarengan karo Muhammad nalika dhèwèké ijrah ing Madinah. Nalika umur 11 taun, Zaid bin Tsabit diwartakake wis bisa apal 11 surah Kuran. Zaid bin Tsabit mèlu Muhammad sajeroning paperangan Khandaq lan paperangan-paperangan liyané. Ing paperangan Tabuk, Muhammad menehake gendéra Bani Najjar kang sadurungé digawa déning Umarah marang Zaid bin Tsabit. Nalika Umarah takon marang Rasulullah SAW, panjenengané ngendikan: "Kuran kudu diutamakake, déné Zaid luwih akèh apal Kuran tinimbang sira."

Panulis wahyu 
Kakuwatan daya eling Zaid bin Tsabit wis ndadèkaké dhèwèké diangkat dadi panulis wahyu lan surat-surat Muhammad samangsa uripé, lan ndadèkaké dhèwèké tokoh kang paling misuwur  ing antarané para sahabat liyané. Diriwayatake déning Zaid bin Tsabit yèn: 
Rasulullah SAW ngendika marang sira "Aku ngirim surat marang wong, lan aku kuwatir, wong-wong kae bakal nambah utawa ngurangi surat-suratku iku, mula sinaonana basa Suryani", banjur aku nyinaonine nganti 17 dina, lan basa Ibrani nganti 15 dina.

Ing dina candhaké ing jaman kakhalifahan Abu Bakar lan Umar, Zaid bin Tsabit ya iku salah siji wong kang diamanahake kanggo ngumpulake lan nulisaké manèh Kuran sajeroning siji mushaf. Ing perang Al-Yamamah akèh pangapal Kuran kang tiwas, saéngga ndadèkaké Umar bin Khattab bingung lan ngusulake marang Abu Bakar saperlu ngumpulake Kuran sadurungé para pangapal liyané tiwas. Wong-wong mau banjur ngundang Zaid bin Tsabit lan Abu Bakar ngendikan marang dhèwèké:
"Sira ya iku sawijing pamudha kang limpad lan aku ora ragu-ragu marang sira".
Sawisé iku Abu Bakar ngutus Zaid bin Tsabit supaya ngumpulake Kuran. Sanajan wiwitane dhèwèké nampik, nanging sawisé diyakinake, pungkasané Zaid bin Tsabit kanthi tetulungan sapérangan wong liyané, nindakaké tugas mau.

Pejabat 
Zaid bin Tsabit diangkat dadi bendahara ing jaman pamerentahan Khalifah Abu Bakar lan Khalifah Umar. Nalika pamerentahan Khalifah Utsman, Zaid bin Tsabit diangkat dadi pangurus Baitul Maal. Umar lan Utsman uga ngangkat Zaid bin Tsabit minangka panyekel kalungguhan khalifah sawatara nalika padha nindakaké ngibadah kaji.

Wafat 
Zaid bin Tsabit séda taun 15 Hijriyah. Putrane, Kharijah bin Zaid, dadi siji tabi'in gedhé lan salah siji ing antarané pitu ulama fiqih Madinah ing mangsane.

Réferènsi 
 Mursi, Muhammad Sa'id. ''Tokoh-tokoh Besar Islam Sepanjang Sajarah. Penerjemah: Khoirul Amru Harahap, Lc, MHI dan Achmad Faozan, Lc, M.Ag. Editor: Muhammad Ihsan, Lc. Cet. 1, Jakarta: Pustaka Al-Kautsar, 2007. ISBN 979-592-387-0

Pranala njaba 
 Shia source 
 Compilation of the Quran
 Zayd ibn Thabit

Lair 612
Pati 637
Sahabat Nabi
Eko Supriyanto utawi kawentar minangka Eko Pécé (Banjarmasin, 26 November 1970) mujudaken penari profésional, koreografer, lan dhosèn ISI Surakarta. Nama pécé iku paraban saking kanca-kancanipun nalika taksih dados mahasiswa ing STSI (Sekolah Tinggi Seni Indonesia) Surakarta (saiki ISI Surakarta). Sejatosipun, Eko nandhang gerah paningal miopi utawi minus dados kedah nganggé kaca paningal ingkang kandhel. Nalika dados mahasiswa ing STSI, panjenenganipun kedah pentas jogèd boten pareng nganggé kaca paningal. Awit saking punika, panjenenganipun nabrak-nabrak penari sanès ingkang ndadosaken bubrahing pentas. Wiwit saking kadadosan punika Eko Supriyanto dipunparabi kanthi nama Eko Pécé.
Eko Pécé mujudaken pangadheg, koreografer, lan direktur artistik ing Sala Dance Studio wiwit taun 1996.

Pendhidhikan 
Pendhidhikanipun Eko Supriyanto inggih punika:
 STSI Surakarta (1997)
 Master of Fine Arts saking University of California Los Angeles (UCLA) Amérikah Sarékat (2001)
 PhD Degree dari University of California Los Angeles (UCLA), Amérikah Sarékat, (2007-2008)
 Program Doktorat ing Studi Pertunjukan UGM (2008)

Cathetan suku 

Seniman Indonésia
Henry Norris Russell (25 Oktober 1877 – 18 Fèbruari 1957) iku astronom Amérika Sarékat sing bebarengan karo Ejnar Hertzsprung ngembangaké diagram Hertzsprung-Russell (1910). Russell lair nalika taun 1877 ing Oyster Bay, New York.

Pratélan pustaka

Pranala njaba 
 MNRAS 118 (1958) 311
 Obs 77 (1957) 67
 PASP 69 (1957) 223

Lair 1877
Pati 1957
Astronom Amérika Sarékat
Gerard Peter Kuiper (lair kanthi jeneng Gerrit Pieter Kuiper; Harenkarspel, 7 Dhésèmber 1905 – Ciudad de Mexico, 23 Dhésèmber 1973) iku sawijining astronom kalairan Walanda. Dilairaké lan didhidhik ing Walanda, Kuiper pindhah menyang Amérika Sarékat nalika taun 1933 lan éntuk kawarganegaran Amérika Sarékat nalika taun 1937.

Kuiper nemu loro rembulan kanggo planit sajeroning Tata Surya, yaiku Miranda, rembulané Uranus, lan Nereid, rembulané Neptunus. Dhèwèké uga ngajokaké pendhapat yèn ana bunderan ing sanjabaning orbit Neptunus sing saiki dijenengi Sabuk Kuiper, sing kawujudané wis dibuktèkaké (delengen objèk trans-Neptunus). Kuiper uga ngrintis pangamatan infra udara migunakaké montor mabur Convair 990 nalika taun 1960-an.

Nalika taun 1959, Kuiper menangi Bebungah Henry Norris Russell saka Persatuan Astronomi Amérika.

Nalika taun 1960-an, Kuiper mbiyantu ngidhèntifikasi tapak pandharatan ing rembulan kanggo program Apollo.

Pranala njaba 
 Gerard Peter Kuiper: NASA KAO's Namesake 

Lair 1905
Pati 1973
Astronom Walanda
Astronom Amérika Sarékat
Sir Fred Hoyle FRS () iku sawijining astronom Inggris misuwur, mligi kanggo kontribusiné ing téyori nukléosintèsis lintang lan pendhapat kontrovèrsialé ngenani prakara-prakara kosmologi lan èlmiah liyané, kanthi mirunggan mligi panolakané marang téyori "Big Bang", sawijining istilah sing awalé diriptakaké minangka guyonan, sing mungkin sithik ngrèmèhaké, marang sawijining téyori sing wujud saingan utama saka téoriné dhéwé. Saliyané pakaryané minangka sawijining astronom, Hoyle iku sawijining panulis fiksi èlmiah, kalebu sapérangan buku sing ditulis bebarengan putrané Geoffrey Hoyle. Hoyle ngentèkaké sapérangan gedhé uripé nyambut gawé ing Institut Astronomi ing Universitas Cambridge, lan njabat minangka dhirèkturé suwéné sapérangan taun. Dhèwèké tilar donya ing Bournemouth, Inggris, sawisé ngalami sarangkèn stroke.

Pranala njaba 

 Obituary by Sir Martin Rees in Physics Today  
 Obituary in The Guardian

Ahli astronomi Inggris
Lair 1915
KH. A. Mustofa Bisri misuwur kanthi nama Gus Mus () ya iku panjenengané sesepuh Pondok Pesantren Raudlatuh Tholibin, Leteh, Rembang uga dadi Rais Syuriah PBNU. Panjenengané dadi salah sijiné tokoh pendeklarasi Parté Kebangkitan Bangsa lan perancang logo PKB kang digunakaké nganti seprene.

Mustofa Bisri, panjenengané uga kagolong dadi penyair lan panyerat kolom kang misuwur ing kalangan sastrawan uga budayawan. Karya-karyané ya iku mbahas babagan dhasar-dhasar Agama Islam kaya ta :(pertalan, Penerbit Abdillah Putra Kendhal, 1401 H), Ensklopedi Ijma' (pertalan sesarengan KH. M.A. Sahal Mahfudh, Pustaka Firdaus, Jakarta, 1987), Nyamuk-Nyamuk Perkasa dan Awas, Manusia (gubahan carita anak-anak, Gaya Favorit Press Jakarta, 1979), Kimiya-us Sa'aadah (pertalan basa Jawa, Assegaf Surabaya), Syair Asmaul Husna (basa Jawa, Penerbit Al-Huda Temanggung), Ohoi, Kumpulan Puisi Balsem (Pustaka Firdaus, Jakarta, 1991,1994), Tadarus, Antalogi Puisi (Prima Pustaka Yogya, 1993), Mutiara-mutiara Benjol (Lembaga Studi Filsafat Islam Yogya, 1994), Rubaiyat Angin lan Rumput (Majalah Humor lan PT. Matra Media, Cetakan II, Jakarta, 1995), Pahlawan lan Tikus (kumpulan pusisi, Pustaka Firdaus, Jakarta, 1996), Mahakiai Hasyim Asy'ari (pertalan, Kurnia Kalam Semesta Yogya, 1996), Metode Tasawuf Al-Ghazali (pertalan lan komentar, Pelita Dunia Surabaya, 1996), Saleh Ritual Saleh Sosial (Mizan, Bandung, Cetakan II, September 1995), Pesan Islam Sehari-hari (Risalah Gusti, Surabaya, 1997), Al-Muna (Syair Asmaul Husna, Basa Jawa, Yayasan Pendidikan Al-Ibriz, Rembang, 1997). Lan siji manèh ya iku Fikih Keseharian (Yayasan Pendidikan Al-Ibriz, Rembang, sesarengan Penerbit Al-Miftah, Surabaya, Juli 1997).

Cathetan sikil

Pranala njaba 
 Situs web Gusmus 
 Biografi Gus Mus 

Tokoh saka Rembang
Tokoh Nahdlatul Ulama
Pimpinan Pesantren Indonésia
Lair 1944
Karon (inggris Charon,  utawa , kaya déné ing ), tinemu taun 1978, iku satelit gedhé dhéwé Pluto lan salah siji anggota planit cilik gandha kanthi Pluto minangka anggota liyané, gumantung ing dhéfinisi. Kanthi panemon loro satelit Pluto liyané (Nix lan Hydra), Karon saiki diarani Pluto I. Misi montor mabur akasa New Horizons dijadwalaké nekani Karon lan Pluto sasi Juli 2015.

Karon tinemu déning astronom James Christy nalika tanggal 22 Juni 1978, nalika dhèwèké mriksa gambar Pluto sing digedhèkaké. Christy nyadhari yèn pérangan cilik sing nonjol muncul ing wektu tartamtu. Karon awalé diarani S/1978 P 1. Ing tanggal 24 Juni 1978, Christy ngusulaké jeneng Charon.

Karon duwé dhiameter 1.207 km, watara setengah saka dhiameter Pluto, kanthi wiyar lumahan watara 4.580.000 km². Ora kaya Pluto sing dilapisi nitrogen lan ès metana, lumahan Karon didhominasi déning ès lan ora duwé atmosfer.

Pranala njaba 

 Charon Profile  olèh NASA's Solar System Exploration
 James W. Christy and Robert S. Harrington, "The satellite of Pluto," The Astronomical Journal 83 (1978) 1005
 Marc W. Buie, Phases of Charon as seen from Pluto, Lowell Observatory
 Hubble reveals new map of Pluto, BBC News, 12 September 2005
 IAU Circular No. 3241 describing the discovery
 Measuring the Size of a Small, Frost World (ESO press release January 2006) 
 M. J. Person et al.: Charon's Radius and Density from the Combined Data Sets of the 2005 July 11 Occultation (submitted to the Astronomical Journal, 3 Fèbruari 2006)

Cathetan sikil 

Satelit alami
Satelit Pluto
Charon bisa ngrujuk marang:

 Charon (mitologi)
 Charon (satelit)
 Charon (grup musik)
Protoplanèt iku planit kanthi ukuran kaya déné rembulan, utawa embrio planit sing ukurané luwih gedhé, sing ana sajeroning cakram protoplanèt. Dhèwèké dianggep kadhapur saka planètisimal kanthi ukuran sapérangan kilomèter, sing kanthi gravitasi silih tarik lan tabrakan. Miturut téyori pambentukan planit, orbit-orbit protoplanèt sithik silih potong antarané siji lan liyané saéngga dumadi tabrakan kanthi dhampak gedhé lan sabanjuré kanthi matahap mbentuk planit-planit sing dhominan.

Sajeroning kasus Tata Surya, diprakirakaké yèn tabrakan antar planètisimal nyiptakaké sapérangan atus embrio planit. Embrio mau mèmper karo Pluto, kanthi massa watara 1022 tekan 1023 kg lan dhiameter sapérangan èwu kilomèter. Sakwéné watara 100 Ma dhèwèké kalibat tabrakan kanthi dhampak gedhé antarané siji lan liyané. Kedadéyan sing cetha ngenani kepriyé embrio-embrio planit silih tabrakan kanggo mbentuk planit ora dikawruhi, nanging diprakirakaké yèn tabrakan awal bakal gawé embrio "génerasi" pisanan digantèkaké déning embrio génerasi kaloro, sing gunggungé luwih sithik nanging ukurané luwih gedhé. Ing gilirané tabrakan sabanjuré bakal nyiptakaké génerasi katelu sing luwih sithik manèh nanging kanthi ukuran luwih gedhé saka embrio sadurungé. Akiré mung bakal katinggal saglintir embrio sing kasisa, sing banjur silih tabrakan lan akiré mbentuk kumpulan planit-planit sing sabeneré.

Jinis planit
Téyori Planètisimal iku salah siji téyori sing njlèntrèhaké ngenani prosès nggawé Tata Surya. Téyori iki dicetusaké déning siji astronom kang jenengé Forest Ray Moulton lan siji géolog kang jenengé Thomas C. Chamberlin saka Universitas Chicago, sing banjur ngarani téoriné iki kanthi jeneng Téyori Planètisimal.

Téyori iki nélakaké yèèn ing siji wektu siji lintang ngintasi ruwang akasa kanthi rikat lan ana cerak banget karo Srengéngé. Daya tarik lintang iki gedhé banget saéngga njalari daya pasang ing pérangan gas Srengéngé. Akibaté, massa gas kauncalaké saka Srengéngé lan wiwit ngorbit. Amarga daya tarik Srengéngé, massa gas iku katahan lan obah ngupengi Srengéngé. Nalika massa gas dadi adhem, dhapuré banjur owah dadi cuwèran banjur saya padhet. Akiré, massa gas iku dadi planit sing ana saiki, kalebu Bumi.

Uga delengen 
 Planit
 Asteroid
 Planit cilik

Planit
Cincin planit ya iku cincin kang kapérang saka lebu kosmik lan partikel cilik liya kang ngorbit sawijining planit sajeroning tlatah awangun piringan pipih.
Cincin planit kang paling spèktakulèr ya iku kang ana ing kiwa-tengené planit Saturnus, nanging telu raksasa gas liya sajeroning Tata Surya (Jupiter, Uranus lan Neptunus) duwé sistem cinciné dhéwé.

Lapuran paling anyar nyaranaké yèn satelit Saturnus Rhea mungkin duwé cinciné dhéwé kang tipis, kang ndadèkaké siji-sijiné satelit kang dikawruhi duwé sistem cincin.

Pabandhingan visual

Cathetan

Pranala njaba 
 USGS/IAU Ring and Ring Gap Nomenclature

Mékanika bendha langit
Matérial butiran
Wangun Karya sastra asing kang wujud kisah-kisah klasik misuwur lan akèh disenengi di donya khususon kang dadi bahan-bahan carita bocah kang lagi misuwur.

Ing ngisor iki ya iku Dhaptar sastrawan-sastrawan asing kang nulis kisah kisah klasik misuwur.

 Daniel Defoe
 Jonathan Swift 
 Herman Melville
 Mark Twain
 Robert Louis Stevenson

 
Daftar tokoh miturut pangawean
Abdurrahman bin Auf (basa Arab: عبد الرحمن بن عوف, lair 10 taun sawisé Taun Gajah – séda 652 nalika umur 72 taun) ya iku sahabat Muhammad kang misuwur. Dhèwèké ya iku salah siji saka wolung wong pisanan (As-Sabiqunal Aw-Walun) kang nampa agama Islam, ya iku rong dina sawisé Abu Bakar.

Abdurrahman bin Auf asalé saka Bani Zuhrah. Salah sawijining sahabat Nabi liyané, ya iku Sa'ad bin Abi Waqqas, ya iku ipene. Abdurrahman uga garwa saka sadulur tunggal ibu Utsman bin Affan, ya iku anak wadon saka Urwa bint Kariz (ibu Utsman) karo garwa kapindhone.

Kaum muslimin lumrahé nganggep yèn Abdurrahman ya iku salah saiji saka Sepuluh Wong kang Dijamin Lumebu Swurga.

Rujukan 
 A Restatement of the History of Islam and Muslims, padha website Al-Islam.org
 The Origins and Early Development of Shi`a Islam, hal. 58-079 

Kematian 652
Bani Zuhrah
Pemeluk Islam pisanan
Abbas bin Abdul Muttalib (Arab: العباس بن عبد المطلب) (lair 566 – séda 653) ya iku pak dhe lan Sahabat saka Muhammad. Keturunan saka Abbas kang dadi golongan khalifah kang misuwur kanthi jeneng Bani Abbasiyah kang tau kwasa ing Baghdad.

Keturunan 
Abbas duwé 5 keturunan, ing antarané ya iku
 Abdullah bin Abbas, kang kerep ingaran Ibnu Abbas. Dhèwèké tau dadi gubernur ing Basrah nalika  Khalifah Ali bin Abi Thalib. Dhèwèké séda lan dikuburake ing Thaif, Arab Saudi.
 Ubaidillah bin Abbas, tau dadi gubernur ing Yaman ing mangsa Khalifah Ali bin Abi Thalib lan dikuburake ing Madinah.
 Fahdl bin Abbas, dikuburake ing Syam.
 Qutsam bin Abbas, tau dadi gubernur ing Bahrain ing mangsa Ali bin Abi Thalib lan dikuburake ing Samarkand
 Ma'bad bin Abbas, tau dadi gubernur ing Mekah nalika mangsa Khalifah Ali bin Abi Thalib lan dikuburake ing Afrika

Lair 566
Pati 653
Bani Hasyim
Abbasiyah
Tokoh Al-Qur'an
Pemeluk Islam kapisan
Abdullah bin Abbas (Basa Arab عبد الله بن عباس) ya iku siji Sakabat, lan minangka anak saka Abbas bin Abdul-Muththalib, pak Dhe saka Muhammad. Dhèwèké uga kaloka kanthi jeneng Ibnu Abbas (619 - Thaif, 687/68H).

Ibnu Abbas ya iku salah siji sahabat kang jembar kawruhe, lan akèh hadits sahih kang diriwayatake lumantar Ibnu Abbas, lan dhèwèké uga mudunake sekabehing Khalifah saka Bani Abbasiyah.

Biografi

Kulawarga 
Dhèwèké ya iku anak saka kulawarga sugih ya iku Abbas bin Abdul-Muththalib, mula saka iku dhèwèké diarani Ibnu Abbas, anak saka Abbas. Ibune Ibnu Abbas ya iku Ummu al-Fadl Lubaba, kang minangka wanita kapindho kang lumebu Islam, nindakaké siji tindakan kang padha karo kanca cedhaké ya iku Khadijah binti Khuwailid, garwa Rasululah..

Bapak saka Ibnu Abbas lan bapak saka Muhammad ya iku anak saka wong kang padha, Syaibah bin Hâsyim, luwih kaloka kanthi jeneng Abdul-Muththalib. Bapak wong tuwa mau ya iku Hasyim bin Abdulmanaf, penerus saka Bani Hasyim klan saka Kurès kang misuwur ing Mekah. Ibnu Abbas uga duwé sadulur ya iku Fadl bin Abbas

Cathetan sikil 

Cendekiawan Muslim
Bani Hasyim
Abbasiyah
50000 Quaoar (simbol: ) iku objèk trans-Neptunus binèr lan kandhidhat planit cilik sing ngorbit Srengéngé ing sabuk Kuiper. Dhèwèké tinemu nalika tanggal 4 Juni 2002 déning astronom Chad Trujillo lan Michael Brown ing California Institute of Technology, saka gambar kang dideleng nganggo Teleskop Oschin Samuel ing Observatorium Palomar.

Réferènsi 

Objèk trans-Neptunus
KH. Ahmad Sahal () ya iku Trimurti Pamadeg Pondok Modern Darussalam Gontor Ponorogo bebarengan karo panjenengané KH Zainuddin Fananie lan KH Imam Zarkasyi. Ahmad Sahal ya iku putra kalima saka  Kyai Santoso Anom Besari.

Riwayat Urip 
Taun 1926 panjenenganipun dados utusan ummat Islam laladan Madiun tumuju Konggrès Ummat Islam Indonésia ing Kutha Surabaya. Lan sajeroning taun kang padha bisa madegake manèh Pondok Modern Darussalam Gontor kanthi program pendhidhikan kang diwènèhi nama  "Tarbiyatu-l-Athfal". Banjur setaun Madegé  Tarbiyatu-l-Athfal, madeg uga Pandu Bintang Islam lan klub ulah raga uga kesenian kang dijenengi "RIBATA" (Riyadhatu-l-Badaniyah Tarbiyatu-l-Athfal). Wiwit taun 1929 madegake kursus Kader lan Barisan Muballigihin kanthi pungkasan ing  taun 1932. Ing taun 1935 Panjenengané mahami Ikatan Taman Perguruan Islam (TPI), yaiuu sawijining ikatan sekokolah-sekolah kang dimadegake déning alumni-alumni TA ing désa-désa saubengé désa gontor. Ing taun 1937 dimadegake uga  organisasi pasinaon Islam kang dijenengi "Raudlatu-l-Muta'allimin". Saliyané iku Panjenengan uga madegake lan mimpin Tarbiyatu-l-Ikhwan (Barisan Pemuda) lan Tabiyatu-l-Mar'ah (Barisan Wanita).

Rujukan 
 [KH. Ahmad Sahal,http://gontor.ac.id/pimpinan/kh-ahmad-sahal/] 
 [KH. Imam Zarkasyi,http://www.facebook.com/home.php#!/pages/KH-Ahmad-Sahal/188032591212504?sk=info/] 

Tokoh saka Ponorogo
Trimurti Pangadeg Pondok Modern Darussalam Gontor
Pimpinan Pesantren Indonesia
Tokoh Islam Indonésia
Bidengah inggih punika sadaya prakawis ingkang boten dipunwuruaken déning Kanjeng Nabi Mukamad.
Andhegan manawi wonten ing ngelmu karawitan punika inggih papan mandheg sekedap wonten ing tengahing gendhing utawi lagu vokal.
Ayak-ayakan manawi wonten ngèlmu karawitan inggih punika gendhing ingkang wujudipun setengah beraturan kanthi titenan jumlah gong-gonganipun boten temtu, saha dawaning gong-gongan boten tumata, nanging sistem ungelipun ricikan kethuk, kenong, saha kempul tetep saha tumata, inggih kethuk wonten ing sabetan itungan kapisan saha kaping tiga saben gatra, kenong wonten sabetan kaping kalih saha sekawan wonten ing saben gatra, kempul wonten sabetan.

Gendhing
Bawa punika manawi wonten ing ngèlmu karawitan wujud cara kawitan ingkang kanggé milai satunggaling lagu utawi gendhing.

Gendhing
Buka manawi wonten ing ngelmu karawitan inggih punika cara kawitan kanggé miwiti lagu buka.
Abdullah bin Abdul-Asad (Arab:بن عبد الأسد‎ عبد الله) yaiku salah siji Sahabat Nabi Muhammad. Jeneng pepake yaiku Abdullah bin Abdul Asad al-Makhzumi, misuwur kanthi jeneng Abu Salamah, dhèwèké nandhang tatu sajeroning perang Uhud lan dadi salah siji wong kang mati syahid. Abu salamah uga disusoni déning Thaubiyah, kang uga tau nyusoni Muhammad.

Biografi 
Dhèwèké bebarenga karo garwane yaiku Ummu Salamah Hindun binti Abu Umayah minangka sahabat lkang pisanan nganut agama Islam. Kekarone duwé anak papat, yaiku Salama, Umar, Zainab, lan Durra. Sawisé wafate Abdullah bin Abdul-Asad, Ummu Salamah Hindun binti Abu Umayah krama karo Muhammad. Abu Salamah tau mèlu ijrah ing Ethiopia, dhèwèké kaloka amarga kendelé lan kapinterane nunggang jaran.

Sahabat Nabi
Syuhada
Tokoh Islam
Panganut Islam Pisanan
Sajeroning musikgamelan Jawa, sampak iku wangun gendhing kang dianggo ing iringan pagelaran wayang. Sampak kerep dianggo sawisé srepeg. Sampak iku irama paling rikat ing gamelan kang ngiringi pagelaran wayang.

Wangun sampak ya iku:

NNNNNNNN NNNNNNNN
TPTPTPTP TPTPTPTP

ing ngendi kaloro larikan iku dimainaké bebarengan, lan T nuduhaké thuthukan kethuk, P thuthukan kempul, lan N thuthukan kenong. Kenong lan kempul tansah ditabuh seleh. Ora nganggo kempyang.

Gongané duwé dawa kang béda-béda, racaké loro, telu, utawa patang gatra, dhedhasar tandha isarat saka kendhang. Suwuk bisa dipungkasi ing pérangan ngendi waéing siklus iki, miturut aba-aba saka kendhang utawa kepyak, lan dumadi saka siji gatra kang ditabuh sawisé gong. Wangun mélodhis saka siji sampak iku cetha, amarga gatra-gatra wujud not kang dibolan-balèni sajeroning pathet. Bab iki dimainaké ing irama lancar.

Tuladha

Sampak pélog barang:

2222 3333 7777
7777 2222 6666
6666 3333 2222
Suwuk: xx22

Sampak duwé telung gongan. Tandha kanggo mungkasi bisa siji saka thuthukan gong, nalika nayaga  mainané rong not sabanjuré minangka notasi normal, lan banjur 22 (kaya kacethakaké déninf tandha xx22).

Réferènsi
 Neil Sorrell. A Guide to the Gamelan. London: Faber and Faber, 1990. Page 70.

Gendhing
Wayang
Ing musik utawa karawitan sajeroning gamelan Jawa, srepeg iku siji wangun gendhing nalika ngiringi pagelaran wayang.

Tata wanguné ya iku:

...N...N ...N...N
TPTPTPTP TPTPTPTP

ing ngendi kaloro larikan dimainaké bebarengan, lan T nuduhaké thuthukankethuk, P thuthukan kempul, lan N thuthukan kenong. Kenong lan kempul tansah mainaké seleh.

Gongané nduwèni dawa sing béda-béda, miturut patheté. Suwuk bisa dipungkasi ing ngendi waé sajeroning siklus iki, miturut aba-aba saka kendhang utawa kepyak. Wangun mélodhis srepeg iku cetha, amarga dumadi saka seleh ganti gumanti karo not sacedhaké.

Irama srepeg iki racaké cepet lan dimainaké ing irama lancar.

Réferènsi
 Neil Sorrell. A Guide to the Gamelan. London: Faber and Faber, 1990. Page 70.

Gendhing
Wayang
Krajan Ayutthaya (basa Thai: อาณาจักรอยุธยา) punika salah satunggaling krajan bangsa Thai ingkang madeg sawatawis wekdal antawis warsa 1351 ngantos 1767 M. Jeneng Ayuthaya punika dipunpundhut saking tembung Ayodhya , jeneng krajan ingkang dipunpandhégani déning  Sri Rama, salah satunggaling tokoh ing cariyos Ramayana.

Sajarah Thailand
Ayyuthaya, Krajan
Popo Iskandar iku pelukis Indonésia sing lair ing Garut, Jawa Kulon 18 Dhésèmber 1926 lan tilar donya ing tanggal 29 Januari 2000. Popo lulus saka ITB jurusan seni rupa ing taun 1958.

Wiwitané lukisan Popo, kaprabawan saka guruné, Ries Mulder, wong Walanda sing mulang ing Juruan Seni Rupa lan kapara ngiblat marang madahab kubisme lan abstrak. Nanging prabawa realisme Hendra Gunawan uga kuwat. Sabanjuré, Popo nemu gayané dhéwé. Kasenengan nglukis kucing, njalari Popo kerep dijuluki "pelukis kucing". Popo nglukis kaanan garang, kesèd, lucu, daya magis lan sipat-sipat liya sing dideleng ana ing wujud kucing.

Réferènsi

Pranala njaba 

Pelukis Indonésia
Amri Yahya ya iku  pelukis Indonésia kang misuwur kelairan Palembang, Sumatra KidulIndonésia tanggal 29 September 1939 lan tilar donya ing taun 2005.

Amri nglukis kanthi médhia acrylic, acquarel, cat lenga lan nekuni médhia bathik minangka médhia ungkap. Akèh lukisan bathiké mawa ukuran gedhé. Saliyané mbathik kanggo lukisan, motif-motif abstrak bathiké uga dipigunakaké kanggo busana.

Réferènsi

Lair 1939
Pati 2005
Pelukis Indonésia
Agus Suwage iku seniman pelukis Indonésia sing lair ing Purworejo, Jawa Tengah, 14 April 1959.
Agus Suwage minangka salah siji seniman kontemporer pinunjul ing Indonésiai. Wiwit pungkasan taun 1980-an Agus miwiti aktif sajeroning seni rupa kontemporer. Karya-karya Agus Suwage dianggep kasil nguripaké manèh jinis seni rupa gambar. Agus Suwage mangon ing Yogyakarta karo garwa lan loro putrané.

Pendhidhikan 
1979 – 1986: Fakultas Seni Rupa lan Desain ITB jurusan Desain Grafis.

Pameran Tunggal 
2009: “Still Crazy After All These Years” Jogja National Museum, Yogyakarta, Selasar Sunaryo Art Space, Bandung.
2008: “Beauty in the dark”, Avanthay Contemporary Gallery, Zurich, Switzerland
2007:  “I/CON”, Nadi Gallery, Jakarta, Indonésia
2005:  “Pause / Re-Play”, Gladri Soemardja, Institut Teknologi Bandung, Bandung, Indonésia
2004:  “Fabulous Fable”, Art Singapore, The Contemporary Asian Art Fair, organized by Nadi Gallery, Suntec City,

Réferènsi

Pelukis Indonésia
Iwel-iwel iku panganan tradhisional wujud jajan pasar sing racaké tinemu ing tanah Jawa. panganan iki kagawé saka  glepung ketan dicampur parutan Klapa lan uyah banjur dibuntel godhong gedhang utawa godhong lontar.  Ing tengahing adhonan mau diisèni gula abang utawa gula jawa. Buntelan adonan mau banjur didang nganti mateng.

Panganan iwel-iwel iki racaké dimasak nalika ana adhicara kaya ta sekatènan, malem 1 Sura lan kanggo slametan selapanan bayi.

Réferènsi

Panganan
Kertawarma (Sanskerta: कृतवर्म; Kṛtavarmā) utawa Kritawarman ya iku salah siji paraga ing carita Mahabharata. Kertawarma kagolong Wangsa Wresni utawa Yadawa kang béla Korawa ing perang Baratayuda.

Ing carita wayang Jawa, kertawarma ora dadi balané Korawa, nanging isih mèlu kulawarga Korawa.

Miturut carita Mahabharata 
Kertawarma iku putra saka Herdika ratu Karajaan Bhoja, kang isih keturunan bangsa Wresni, padha karo Kresna lan Setyaki. Ing perang Baratayuda, Kertawarma bela Korawa, nanging Kresna lan Setyaki mbéla Pandhawa.

Sawisé perang rampung, bala Korawa kang sisa mung Kertawarma, Krepa, lan Aswatama. Aswatama duwé idhé kanggo nganakaké perang ing pandhawa ing tengah wengi.

Nalika wengi iku Aswatama lumebu ing kémahé pandhawa, nanging Kertawarma lan Krepa ngentèni ing jaba. Ing kono Aswatama kasil matèni Drestadyumna, Srikandi, Yudamanyu, Utamauja, lan Pancakumara. Banjur Kertawarma lan Krepa bali.

Telung puluh nem taun sawisé kadadéan iku, Kertawarma nganakaké pista bareng bangsa Wresni utawa Yadawa. Nalika mabuk Kertawarma lan Setyaki padha-padha ngécé. Setyaki ngomong yèn Kertawarma ora waninan, amarga nyerang kémahé pandhawa ing tengah wengi. Lan Kertawarma ngomong yèn Setyaèki uga curang nalika matèni Burisrawa kang lagi tapa.

Setyaki kang wis mabuk banjur nyembelih Kertawarma. Matiné Kertawarma iki sing ndadèkaké pista iku dadi perang sadulur lan kabèh taèmu mati.

Versi Pewayangan Jawa 
Ing carita wayang Jawa, paraga Kertawarma utawa asring diéja Kartawarma iku putra saka pasangan Dretarastra lan Gandari. Ateges, Kertawarma ing carita wayang Jawa iku salah siji saka Korawa.

Ing pamréntahan Duryudana, Kartamarma dadi Juru Panitisastra, utawa padha karo juru tulis Astinapura. Uripé bebarengan karo Kasatriyan Tirtatinalang.

Sawisé perang Baratayuda rampung, Kartamarma mbalik menyang Astina kanggo marani bojoné Duryudana, Banowati. Nanging ing kono Banowati arep dipatèni Aswatama, amarga dianggep béla Pandhawa, jalaran saka iku kang ndadèkaké perang ing antarané.

Perang antarané Aswatama lan Kartamarma mandheg amarga Banowati lumayu lan dipapak déning Arjuna. Banjur Aswatama lan Kartamarma rukun, banjur wong loro mau ketemu Krepa kang mènèhi kabar yèn Duryudana mati.

Aswatama, Kartamarma, lan Krepa banjur nyerang kémahé pandhawa ing tengah wengi. Saka kedadéan iku Aswatama, Kartawarma, lan Krepa bisa matèni Srikandi, Drestadyumna, Pancawala, lan juga Banowati.

Aswatama mati nalika arep matèni Parikesit, putuné Arjuna kang isih bayi. Krepa kecekel nanging Kartamarma bisa lumayu. Bimasena banjur bisa nyekel Kartamarma banjur digebug nganti arep mati.

Kresna kang ngamuk ngutuk Kartamarma bakal reinkarnasi dadi kéwan kang ala. Kutukané Kresna kedadean, banjur Kartawarma urip manèh dadi cacing.

Paraga Mahabharata
Kali Undir, Unir, utawa Lorentz ya iku sawijining Kali ing Papua, provinsi paling wétan ing tlatah Indonesia. Kali kang ana ing hulu pedalaman, ngalir ing sakidulé  ngelewati alas kang isih asli, sabanjuré ngalir ing dataran cendhèk uga duwé muara ana ing Teluk Plaminggu, estuaria jinisé kali kang ana ing Sagara Arafura. Wiwit  abad angka 20, kali Undir wis di lewati kanggo 3 èkspèdhisi ilmiah kang diselenggarakake nagara Walanda ngelewati muara lan arusé bisa kanggo layar tumuju ing Pegunungan Jayawijaya ing pérangan tengah pulo kang mangsa iku misuwur.

Kaping 3 Kali Udir ngalami ganthi nama.Sadurungé taun 1910, Kali iki duwé nama  Kali Lor sajeroning basa Indonesia Sungai Utara (), nama kang dianggo minangka èkspèdhisi Walanda ana ing pasisir kidul Papua. Wiwit taun mau nama diowah dadi Kali Sungai Lorentz (), kang dijupu saka panjenengané Hendrikus Albertus Lorentz kan mimpin 2 èkspèdhisi mau. Nama Lorentz dianggo nganti separo abad sajeroning peta. Pungkasan Papua diserahake menyang  Indonesia, uga kali Lorentz diowah jenengé dadi kali Unir, miturut suku Asmat kang mènèhi jeneng. Kaanan kaya mengkene, Nagara Walanda isih migunakaké jeneng  Lorentz kanggo nyebut kali Undir.

Uga delengen 
 Ekspedisi Papua Kidul (1907)
 Ekspedisi Papua Kidul (1909-1910)
 Ekspedisi Papua Kidul (1912-1913)

Undir
Sintaksis utawi widyaukara punika péranganing ngèlmu linguistik ingkang ngrembag babagan ukara. Ugi rinembag bab frasa saha klausa.

Frasa punika rerangkèning tembung ingkang drajatipun wonten ing sangandhaping klausa.
Tuladha: sepatu sandhal, bocah lanang, omah anyar, klambi abang, kandhang pitik, lsp.

Klausa punika rerangkening tembung ingkang saged ngudhar satunggaling gagasan utawi bab ingkang saboten-botenipun dumados saking jejer utawi subjek kaliyan wasesa utawi predikat.

basa
Sintaksis
Paramasastra
Filsafat basa
Jundub bin Junadah bin Sakan (Arab: جُندب بن جَنادة) utawa luwih kaloka kanthi jeneng Abu Dzar al-Ghifari utawa Abizar al-Ghifari ya iku sahabat Muhammad.

Biografi 
Abu Dzar asalé saka suku Ghifar (kaloka minangka panyamun ing mangsa sadurungé tekané Islam). Dhèwèké nganut agama Islam kanthi sukarela, dhèwèké salah siji sahabat kang luwih ndisik nganut agama Islam. Dhèwèké nekani Muhammad langsung ing Mekah saperlu mratelakake kaislamane.

Sawisé mratelakake kaislamane, dhèwèké ngubengi Mekah saperlu mbengokake yèn dhèwèké sawijining muslim nganti dhèwèké dikepruki suku Kurès. Amarga ditulungi Abbas bin Abdul Muthalib, dhèwèké dibebasake suku Kurès, sawisé suku Kurès mangerteni yèn wong kang dikepruki iku saka suku Ghifar. Dhèwèké mèlu meh kabèh pertempuran-pertempuran semangsane Muhammad gesang.

Wong-wong kang lumebu Islam lumantar dhèwèké, ya iku: Ali-al-Ghifari, Anis al-Ghifari, Ramlah al-Ghifariyah.

Dhewke kaloka setya banget marang Rasulullah. Kasetyane dibuktèkaké kanthi sosok prsaja iki ing sawijining lelungan wadyabala Muslim tumuju medan Perang Tabuk nglawan kakaisaran Bizantium. Amarha keledaine lemes, dhèwèké lila lumaku sinambi mikul gawanane. Nalika iku ana kedadeyan pucuking mangsa panas.

Dhèwèké keselen lan ambruk ing ngarepe Nabi SAW. Nanging Rasulullah gumun amarga kantong banyune isih kebak. Sawisé ditakoni kenapa dhèwèké ora ngumbe banyune, tokoh kang uga kerap ngritik pangwasa sapenake dhéwé iki kandha, "Ing lelunganku iki, aku nemu tuk.

Aku ngombé banyu iku nanging mung sithik lan aku ngrasa énak banget. Sawisé iku, aku supata ora bakal ngumbe banyu iku manèh sadurungé Nabi SAW ngunjuk." Kanthi rasa trenyuh, Rasulullah ngendika, "Sira teka ijèn, sira urip ijèn, lan sira bakal mati sajeroning kaijènan. Nanging sarombongan wong saka Irak kang saleh mbesuk bakal ngurus panguburanmu." Abu Dzar Al Ghifary, sahabat setya Rasulullah iku, ngabdi kanggo Islam selawase urip.

Réferènsi 
 Summarized Sahih Al Bukhary, Islamic University Al Madinah Al Munawarah

Pranala njaba

Pranala Singah 
 Abu Dhar al-Ghifari
 And Once Again Abu-Dhar by Dr. Ali Shariati

Pranala Sunni 
 Short biographical sketch
 About his asceticism 
 The power of belief 

Panganut Islam pisanan
Dèwi Ambalika (Dewanagari: अम्बालिका;) utawa Dèwi Ambiki iku putrane Prabu Darmamuka ratu ing Kasi (Giyantipura) lan Dewi Swargandini. Nalika laire bareng sedina karo Dewi Amba lan Dewi Ambika. Sawise diwasa, putri 3 iku endah banget warnane, mula dadi panjang kidunge para narendra manca praja, luwih-luwih para satriya kang durung nambut silahing akrama. Prabu Darmamuka kewuhan anggone paring wangsulan marang para penglamar.

Kanggo ngawekani rusaking praja, senapati Kasi Ditya Wahmuka lan Ditya Arimuka (kang salugune isih kadange tuwa lan kadange taruna Sang Dewi) ngetokake sayembara perang, sing sapa bisa ngasorake yudane Wahmuka lan Arimuka, yaiku kang wenang mboyong putri 3 iku.

Wusanane, mung rajaputra Ngastina Raden Dewabrata kang bisa nyirnakake Ditya Wahmuka lan Ditya Arimuka. Buta 2 iku bali ing asal mulane, yaiku banyu kawah lan ari-arine bayi. Nuli ilang kakedhepake.

Dewi Amba, Dewi Ambika, lan Dewi Ambalika banjur ditumpakake kreta kencana, nedya digawa menyang Ngastina. Nanging dumadakan Dewabrata diadhang lan ditantang perang dening Prabu Salwa ratu ing negara Sauba (Soba) kang nedya ngrebut Dewi Amba. Klakon perang tandhing. Prabu Salwa kalah. Nalika arep ditigas janggane, Dewi Amba matur ngrerepa marang Dewabrata supaya ratu Sauba iku aja diprejaya. Panuwune Dewi Amba dipinangkani.

Satekane ing Ngastina, Dewi Amba matur yen salugune dheweke iku wis prasetya nedya mangun bebrayan kelawan Prabu Salwa. Mula Dewi Amba nyuwun kalonggaran supaya bisa ngabdi marang Prabu Salwa. Dewabrata marengake. Kanthi diderekake wadyabala Ngastina sawetara, Dewi Amba sowan Prabu Salwa ing kadhaton Sauba.

Ing sapungkure Dewi Amba, Raden Dewabrata ndhaupake Dewi Ambika lan Dewi Ambalika karo Prabu Wicitrawirya (ratu ing Ngastina, rayine Raden Dewabrata tunggal rama seje ibu).

Prabu Wicitrawirya yuswane ora dawa. Sang Prabu seda durung peputra.

Ing sasedane Prabu Wicitrawirya, Dewi Sayojanagandhi/ Dewi Durgandini/ Dewi Rara Amis/ Dewi Satyawati sungkawa banget penggalihe. Nganti sawetara suwene negara Ngastina tanpa ratu, amarga ora ana kang gumanti keprabone Prabu Wicitrawirya. Nalika iku, kang ana ing sajroning kadhaton Ngastina mung lanang 1 yaiku Raden Dewabrata/Bisma, warandha wredha 1 yaiku Dewi Durgandini, lan warandha taruna (wulanjar) 2 yaiku Dewi Ambika lan Dewi Ambalika.

Kanggo rumeksa aja nganti darah Bharata cures, Dewi Durgandini ndawuhi Dewabrata supaya nggarwa Dewi Ambika lan Ambalika, nanging Bisma ora kersa, amarga wis kadhung pratignya nedya wadat ing salawase urip.

Dewi Durgandini banjur nimbali putrane kang asmane Kresna Dwipayana (Abyasa, Wiyasa) kadhawuhan nyambung darah Bharata kanthi srana nggarwa Dewi Ambika lan Ambalika. Kresna Dwipayana nyendikani dhawuhing ibu.

Amarga nggarwa Dewi Ambika lan Ambalika, Begawan Abyasa peputra:

 Dretarastra/Dhestarata, miyos saka Dewi Ambika.
 Pandhu, miyos saka Dewi Ambalika. Kajaba 2 iku, ana maneh putrane Begawan Abyasa, miyos saka wanodya darah Waisya (Dewi Datri, parekane Dewi Ambika), yaiku Widura (Yamawidura).

Cathetan sikil

Wayang
Paraga Mahabharata
Dinasti Kuru utawa Wangsa Korawa (Sanskerta: Kaurava) yaiku keturunan Raja Kuru. Ing kitab Mahabharata, dinasti iki isiné kulawarga Pandu lan Dretarastra, lan anak putuné. Nanging, jeneng Korawa luwih cedhak karo keturunan Dretarastra, sanajan Pandu lan Dretarastra saka dinasti kang padha. Antarané para Korawa (Dinasti Kuru) lan para Yadawa (Dinasti Yadu) iku saka leluhur kang padha, yaiku Yayati. Iku katon saka kulawarga Kresna lan Kunti kang lair ing Dinasti Yadu, nanging nduwé sadulur saka Dinasti Kuru.

Mahabharata
Indraprastha  yaiku kutha gedhé ing India lor ing jaman biyèn. Kutha iki ana ing wiracarita Mahābhārata lan diprintah déning Pandhawa. Kutha iki mapan ing pinggit kali Yamuna, cedhak karo kutha krajan India saiki, Delhi. Sadurungé misuwur kanthi jeneng Indraprastha, kutha iki misuwur kanthi jeneng Kandawaprastha.

Mahabharata
1. Sajarah teater

 Teater , wis diterangna yèn thaomai (theatron) yaiku wadhah kanggo ndokok sesajèn sing dipersembahaké marang para Dhéwa. Tembung  Theatron  jumbuh karo rembakané éwah dadi theatre (Inggris) utawa theater (Walanda) tegesé nyakup pirang-pirang pangertosan minangka
a. siji gedhong pertunjukan
b. siji panggung utawa pentas.
Lamur ya iku kaanan mripat kang bisa ndeleng kanthi trewaca. Pira-pira kaanan kang kalebu lamur antarané :
 Ora terang manawa ndeleng barang/maca tulisan  kang cedhak, karan lamur cedhak
 Ora terang manawa ndeleng barang/maca tulisan  kang adoh, karan lamur adoh
 Ora terang ndeleng ing samubarang kaanan lan katon peteng/buthek, amarga ana rereged ing sajeroning mripat, ya iku katarak kang biyasa tinemu ing mripat para sepuh.

Lelara
Sogok telik utawa Sogok thuntheng (Adenanthera pavonina) sawijining wit-witan kang memper tuwuhan pete, kagolong kacang-kacangan. Tuwuhan iki asalé saka Asia Kidul lan wis sumebar ing laladan-laladan tropis. Wit sogok telik duwure bisa nganti watara 10 mèter lan gedhene sakprangkulan. Ing karang padésan, sogok telik racaké thukul ana ing pomahan sakiwa tengen omah. Déné ing kutha, biyasa ditandur ing kiwa-tengen dalan gedhé utawa taman kanggo eyup-eyup.

Godhonge saemper karo godhong pete lan kelor, lan duwé kasiat kanggo tamba rematik. Kayune cukup atos saéngga kena kanggo mebel, kusen lan balungan omah.

Isiné kang warna abang menceling biyasa diklumpukake bocah-bocah kanggo dolanan, utawa dibakar lan jeroné dipangan.

Tuwuhan liya kang uga duwé jeneng sogok telik ya iku Abrus precatorius kang awujud wit-witan mrambat kang isiné bunder-bunder sak gotri warna abang menceling uga lan ana campuran warna ireng. Kanggo mbedakake, diarani sogok telik lanang.

Uga delengen 
 Sogok telik lanang

Tetuwuhan obat
Wit kayu
Mimosoideae
Sogok telik lanang  utawa sogok thuntheng (Abrus precatorius) wis kawentar dadi tamba lambé gowèhen. Wit kang biasa mrambat ana ing pager iki duwé isi warna abang lan bunder kaya gotri. Jenengé saemper karo tuwuhan liya kang sawené béda, ya iku sogok telik (Adenanthera pavonina).

Godhong tuwuhan iki manawa dicampur godhong suruh bisa kagunakake minangka tamba gowèhen.

Isiné mendemi kaya déné woh jarak pager utawa jarak kepyar.

Uga delengen 
Sogok telik

Fabaceae
Tetuwuhan obat
Wit
Wedhus gèmbèl  utawa wedhus gimbal utawa wedhus gibas (Ovis) ya iku sato kéwan rajakaya saèmper wedhus nanging duwé wulu kang brintik lan ketel saéngga diarani wedhus gèmbèl. Kéwan iki diingu kanggo diajab daging lan susuné. Ing nagara manca, wuluné kang diarani wol uga diajab kanggo gawé sandhangan.

Bédané wedhus jawa lan wedhus gèmbèl 
Wedhus jawa :
 wulune lurus
 pakané ramban lan gegodhongan
 diingu kanthi dikandhang
 wernané lumrahé ireng utawa soklat blenthang putih

wedhus gèmbèl
 wuluné brintik lan gèmbèl
 pakané suket
 lumrahé perlu dingon ana ing sawah utawa lapangan
 wernané racaké putih, mawa capuran ireng utawa soklat

Klasifikasi 
Paling ora ana pitung spésies domba:
 Argali, Ovis ammon
 Domba peliharaan, Ovis aries
 Bighorn Sheep, Ovis canadensis 
 Thinhorn Sheep, Ovis dalli 
 Mouflon, Ovis musimon 
 Domba salju, Ovis nivicola 
 Urial, Ovis orientalis

Akèhé ras wedhus gembel agawé wong mérang dhedhasar kamupangatané:
 wedhus gembel pengasil wol
 wedhus gembel pedaging
 wedhus gembel pengasil wol sisan pedaging

Uga delengen 
wedhus

Sato kéwan
Rajakaya
Al-Imam al-Allamah Abu Zakaria Muhyuddin bin Syaraf an-Nawawi ad-Dimasyqi (الإمام العلامة أبو زكريا محيي الدين بن شرف النووي الدمشقي), utawa Imam Nawawi, sawijining ulama madahab Syafi'i. Panjenengané miyos ing désa Nawa, sacedhaké kutha Damaskus, ing taun 1233M lan surud ing taun 1278M. Papan loro iku mau banjur dadi nisbat asmané, an-Nawawi ad-Dimasyqi. Panjenengané ulama kang winasis ing babagan fiqih dan hadis.

Imam Nawawi pindhah ing Damaskus taun 649 H lan manggon ana destrik Rawahibiyah. Ing papan iki panjenengane sinau lan ngapalake kita at-Tanbih ing wektu patang sasi lan ngapalake kitab al-Muhadzdzabb ing sasi sabanjuré mranag guruné, Syaikh Kamal Ibnu Ahmad.

Nalika sugengé, panjenengane sibuk nggulawenthah ngèlmu, nulis kitab, mulang ngaji, ngibadah, wirid, pasa, dzikir, lan sabar marang apa kang dilakoni.

Guru-guru Imam Nawawi 
Sang Imam sinau marang guru-guru sing misuwur kaya déné Abdul Aziz bin Muhammad Al-Ashari, Zainuddin bin Abdud Daim, Imaduddin bin Abdul Karim Al-Harastani, Zainuddin Abul Baqa, Khalid bin Yusuf Al-Maqdisi An-Nabalusi dan Jamaluddin Ibn Ash-Shairafi, Taqiyuddin bin Abul Yusri, Syamsuddin bin Abu Umar. Panjenengané sinau fiqih hadis (seserepan hadis) marang asy-Syaikh al-Muhaqqiq Abu Ishaq Ibrahim bin Isa Al-Muradi Al-Andalusi. Banjur sinau fiqh marang Al-Kamal Ishaq bin Ahmad bin usman Al-Maghribi Al-Maqdisi, Syamsuddin Abdurrahman bin Nuh lan Izzuddin Al-Arbili sarta guru-guru liyané.

Murid-murid Imam Nawawi 
Ora sethithik ulama sing mara sinau marang Iman Nawawi. Antara liya ya iku al-Khatib Shadruddin Sulaiman al-Ja’fari, Syihabuddin al-Arbadi, Shihabuddin bin Ja’wan, Alauddin al-Athar lan sing ngriwayataké hadis kaya Ibnu Abil Fath, Al-Mazi lan sapanunggalané.

Karya 
 Al-Majmu' Syarh al-Muhadzdzab (المجموع شرح المهذب), panduan ukum Islam sing pepak.
 Minhaj ath-Thalibin (منهاج الطالبين وعمدة المفتين في فقه الإمام الشافعي).
 Tahdzib al-Asma (تهذيب الأسماء).
 Taqrib al-Taisir (التقريب والتيسير لمعرفة سنن البشير النذير), pengantar studi hadits.
 Al-Arba'in an-Nawawiyah (الأربعين النووية), kumpulan 40 -tepatnya 42- hadits wigati.
 Syarh Shahih Muslim (شرح صحيح مسلم), penjelasan kitab Shahih Muslim bin al-Hajjaj.
 Ma Tamas Ilaihi Hajah al-Qari li Shahih al-Bukhari (ما تمس إليه حاجة القاري لصـحيح البـخاري).
 Riyadhus Shalihin (رياض الصالحين), kumpulan hadits mengenai etika, sikap dan tingkah laku yang saat ini banyak digunakan di donya Islam.
 Tahrir al-Tanbih (تحرير التنبيه).
 Al-Adzkar (الأذكار المنتخبة من كلام سيد الأبرار), kumpulan doa Rasulullah.
 At-Tibyan fi Adab Hamalah al-Quran (التبيان في آداب حملة القرآن).
 Adab al-Fatwa wa al-Mufti wa al-Mustafti (آداب الفتوى والمفتي والمستفتي).
 At-Tarkhis bi al-Qiyam (الترخيص بالقيام لذوي الفضل والمزية من أهل الإسلام).
 Matn al-Idhah fi al-Manasik (متن الإيضاح في المناسك), membahas tentang haji.

Catatan

Rujukan 
http://muslim.or.id/biografi/biografi-ringkas-imam-nawawi.html 

Cendekiawan Muslim
Lair 1233
Pati 1278
Ulama
Dèwi Durga (utawa Bethari Durga) yaiku ibu saka Déwa Ganesa lan Déwa Kumara (Kartikeya). Dhèwèké uga diarani Uma utawa Parwati. Dèwi Durga racaké digambaraké minangka wong wadon ayu kang kuning kulité lan tumpakané macan. Dhèwèké duwé tangan akèh.

Bathari Durga iku salah sijiné paraga wayang kang misuwur minangka déwaning panggoda kang dhemen ngrerindhu manungsa supaya sasar tumindaké ing pangajab bisa dadi bucara bucari ya balané Bathari Durga.

Dèwi Durga iku manggon ing alas Krendhawahana. Padunungané Bathari Durga yakuwi ing Khahyangan Dhandhang Mangore kang gumelar wujud bledhengan aran alas Setra Gandamaya alas Krendhawahana.

Cathetan sikil 

Paraga Wayang
Utara (Dewanagari: उटर; IAST: Uttara) utawa Prabu Utara iku jeneng salah siji putra Wiratha, raja Krajan Matsya. Utara iku putra kaping pindhoné Prabu Matswapati/Durgandana, raja nagara Wirata karo permaisuriné kang jenengé Dèwi Ni Yutisnawati/Rekatawati (putri angkaté Resi Palasara karo Dèwi Durgandini. Utara duwé adhi kandhung cacahé telu, yaiku Arya Séta, Arya Sangka/Wratsangka, lan Dèwi Utari.

Utara iku ksatria kang duwé rasa kaperwiran kang gedhé, asipat gagah prakosa, kendel, pinter, sarta pinter migunakaké sanjata panah. Utara nikah karo Dèwi Tirtawati, putriné Prabu Tasikraja (raja saka Krajan Tasikretna). Dhéwékè nikah bebarengan karo nikahané adhiné sing jenengé Arya Wratsangka. Arya Wratsangka nikah karo Dèwi Sindusari (adhiné Dèwi Tirtawati) sawisé bisa matèni Arya Girikusuma lan bapaké, Prabu Prawata saka nagara Bulukapitu.

Ing naskah Wirataparwa dhéwékè dicaritakaké minangka pangéran kang takabur. Utara mudhun ing prang Bharatayuda minangka sénapati prang Pandawa didhampingi karo Arya Seta minangka Sénapati Agung. Nalika Krajan Matsya diserang déning Korawa jangkep karo wadyabala Hastinapura. Dhéwékè mangkat kanggo ngadhang wadyabala iku lan mung dikancani karo kusir kretané, yaiku waria kang jenengé Wrehanala.

Nanging sawisé tekan ing ngarepé mungsuh, Utara mudhun saka krétané lan lumayu amarga kewedèn. Wrehanala banjur kapeksa mbuka samarané. Jebul dhéwékè iku Arjuna saka kaluwargané Pandawa kang lagi diukum amarga kalah togèl nglawan Kurawa. Banjur Utara dioyak lan sawisé kecekel Utara dijagongaké ing bangku kusir. Sawisé iku, Arjuna nggantékaké Utara nglawan mungsuhé kang nalika iku wis wiwit ngrampasi peternakan duwèké Krajan Matsya.

Prastawa menangé Arjuna saka serangan Hastinapura iku ndadékaké Utara dadi wong kang kendel. Dhéwékè mèlu ing Perang ing Kurukshetra‎ ngréwangi Pandawa. Ing dina kang pisanan Utara palastra dipatèni Salya, ratu ing Krajan Madra.

Matiné Utara ndadékaké seduluré kang jenengé Arya Séta ngamuk lan matèni mungsuh-mungsuhé. Nanging dhéwékè pungkasané mati amarga dipatèni Bisma. Seduluré Utara kang liyané yaiku Sangka uga mati dipatèni Durna.

Cathetan sikil

Paraga Mahabharata
30  - Pelari Étiopia, Haile Gebrselassie nyithak rekor donya maraton énggal.

30 - Tim bal-balan wanita Jerman ngawonaken Brasil ing final Piala Donya Wanita FIFA 2007.

30 - Viswanathan Anand saka India mimpangaken Kajuwaran Donya Catur tanpa kalah.

26 - Wolu pengunjuk rasa,kalebet gangsal tiyang bhiksu dipunlaporaken tiwas nalika pihak berwajib ngupados mbubaraken aksi unjuk rasa nentang rezim militèr ing Myanmar.

26 - Satunggaling kreteg ingkang pinuju dibangun ing Vietnam runtuh lan niwasaken watawis 60 jiwa lan adamel tatu 150 sanèsipun.

24 - Présidhèn Iran Mahmoud Ahmadinejad ngunjungi New York, AS kanggé ngrawuhi Majelis Umum PBB, lan paring sesorah ing Universitas Columbia. Kunjungan punika micu protès saking médhia, pulitisi lan kaum Yahudi New York.

23 - Yasuo Fukuda kapilih minangka ketua Parté Dhémokrat Liberal Jepang satemah badhé dados Mahamantri Jepang ka-91.

22 - Tokoh dhémokrasi Myanmar Aung San Suu Kyi nyaruwé dhumateng para demonstran anti junta militèr ingkang dumados saking 1.000 pendhita Buda ing Yangon, Myanmar.

19 - Satunggiling bom montor njeblug ing Beirut, Libanon lan niwasaken 7 jalmi,kalebet satunggal anggota Parlemen Lebanon, Antoine Ghanim.

17 - Maskapé pamiberan Singapore Airlines kasil nggayuh sabotenipun S$1,9 juta (watawis Rp12 miliar) saking lélang tikèt perdhana pesawat Airbus 380 ingkang dipunserahaken dhumateng tigang badan amal.

17 - Bakrie Telecom kapilih nyelenggarakaken layanan jaringan tetep sambungan langsung internasional ing Indonésia lan nyisihaken kalih sainganipun Excelcomindo Pratama lan Natrindo Seluler.

16 - Satunggaling jèt penumpang One-Two-Go Pamiberan 269 ingkang ngangkud 130 jalmi dhawah nalika ndharat ing tengah guyuran jawah ing Phuket, Thailand njalari 88 jalmi tiwas lan 42 tatu, kalebet 5 kritis. Pesawat punika dipunjuru anggeganai déning juru anggegana Indonésia Arief Mulyadi ingkang ugi tiwas ing kacilakan punika. 

16 - Lindhu kakiyatan 4,7 skala Richter ngguncang Tasikmalaya, Jawi Kilèn. Miturut data Badan Meteorologi dan Geofisika, lindhu punika kadadosan ing tabuh 19.06 WIB. 

16 - Lindhu kakiyatan 4,6 skala Richter ngguncang Bali. Miturut Badan Meteorologi dan Geofisika, lindhu kasebat kadadosan ing 8,75 LS - 115,44 BT utawi kinten-kinten 21 km kidul-wétan pasisir Sanur ing tabuh 22.57 WIB ing kalebetan 46 km. 

16 - Tigang lindhu kadadosan beruntun ing Sungaipenuh, Jambi lan Painan, Sumatra Kilèn ing salebeting wekdal tigang jam kanthi kakiyatan 5 ngantos 5,6 skala Richter. 

 2007-09
Sèptèmber
Brem yaiku panganan tradhisional kang digawé saka asil fermèntasi ketan. Ana loro jinisé brem, yaiku brem kang padhat akèh ditemoni ing Madiun lan Wanagiri, lan brem kang dhapuré cuèr ana ing Bali.

Brem kang dhapuré padhat dikenal ana ing laladan Madiun lan Wanagiri. 
Brem kang ana ing Madiun asalé saka Désa Bancong lan Kaliabu, Kecamatan Caruban, Kabupatèn Madiun, Jawa Timur. Brem kang saka Madiun dhapuré kothak gèpèng, warnané rada kuning, ukurané rata-rata 15 cm x 5 cm x 0,5 cm. Brem kang asalé saka Wanagiri, Jawa Tengah, dhapuré bunder gèpèng, warnané putih, dhiamèteré kira-kira 5 cm lan kandelé kira-kira 0,3 cm. Brem kang dhapuré padhat rasané legi, nalika dipangan rasané semriwing lan langsung ajèr.
Brem kang dhapuré cuèr asalé saka Bali lan Nusa Tenggara, brem kang saka Bali warnané putih kaya susu, minangka kang saka Nusa Tenggara warnane abang.

Panganan asil fermèntasi
Franz Ferdinand iku jeneng saka:

 Franz Ferdinand saka Ostenrik, pawaris tahta Ostenrik-Honggari. Diperjaya déning Gavrilo Princip nalika tanggal 28 Juni 1914 ing Sarajevo kang nebabaké Perang Donya I.
 Franz Ferdinand (Grup Musik), band rock indie saka Glasgow kang dijenengi miturut Archduke Ostenrik, lan albumé Franz Ferdinand.
 Tokoh sajeroning Alfred J. Kwak, sérial kartun Walanda.
Ing ngisor iki pratélan maskapé penerbangan kang isih lumaku / beroperasi ing Madagaskar.

Pratélan maskapé panerbangan

Maskapé pamaburan
Maskapé pamaburan ing Madagaskar